cyanic-selkie/wikianc huggingface dataset:
ధర్మనగర్
దుర్గా పూజ
దుర్గా పూజ, హిందూ దేవత దుర్గాను ఆరాధించే వార్షిక హిందూ పండుగ. ఈ పండుగ సందర్భంగా పట్టణంలోని వివిధ ప్రాంతాలలో ప్రతిష్ఠించిన దుర్గాదేవి విగ్రహాలను సందర్శించడానికి ప్రజలు వస్తారు. త్రిపుర రాజధాని అగర్తలా నగరం తరువాత, మా దుర్గా (దుర్గామాత) పోటీలో ధర్మనగర్ దుర్గా పండల్స్ రెండవ స్థానాన్ని దక్కించుకున్నాయి.
కాళీ పూజ పండుగ
ప్రతి సంవత్సరం సెప్టెంబరు, అక్టోబరు నెలల మధ్య జరిగే కాళీపూజ, ఇక్కడి ప్రధాన పండుగలలో ఒకటి. ఈ పండుగ సందర్భంగా పట్టణం మొత్తం లైట్లతో నిండిపోతుంది. thumb| కాళి దేవాలయం
రాజకీయాలు
ధర్మనగర్ అసెంబ్లీ నియోజకవర్గం, తూర్పు త్రిపుర లోక్‌సభ నియోజకవర్గ పరిధిలో ఉంది. సిపిఐ (ఎం), కాంగ్రెస్ (ఐ) లు ఇక్కడి ప్రధాన రాజకీయ పార్టీలు. 2018 జరిగిన ఎన్నికలలో బిజెపి గెలిచి, ప్రస్తుతం అధికారంలో ఉంది. ఈ అసెంబ్లీ నియోజకవర్గానికి బిజెపి ఎమ్మెల్యే ప్రాతినిధ్యం వహిస్తున్నాడు.
సిరివెన్నెల సీతారామశాస్త్రి తెలుగు సినిమా పాటల జాబితా (2003)
2003లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:
మూలాలు
వర్గం:జాబితాలు వర్గం:సినిమా జాబితాలు వర్గం:సిరివెన్నెల సీతారామశాస్త్రి రచించిన పాటలు వర్గం:పాటలు
సచ్చిదానంద రౌత్రాయ్
సచ్చిదానంద రౌత్రాయ్ (1916–2004) ఒరియా భాషకు చెందిన కవి, నవలా రచయిత, లఘు కథా రచయిత. ఈయనకు 1986 లో అత్యున్నత పురస్కారమైన జ్ఞానపీఠ పురస్కారం లభించింది. ఈయన "సాచీ రౌత్రాయ్"గా సుపరిచితులు.
జీవితం
రౌత్రాయ్ మే 13, 1916 న ఖుర్దాకు దగ్గరలో గల గురుజంగ్లో జన్మించారు. ఈయన బెంగాల్ లో విద్యాభ్యాసం చేశారు. ఈయన గొల్లపల్లిలో రాజకుటుంబానికి చెందిన రాకుమారిని వివాహమాడారు.
రౌత్రాయ్ తన 11 యేండ్ల వయసు నుంచే రచనా ప్రస్థానాన్ని ప్రారంభ్హించారు. పాఠశాల స్థాయిలో ఉన్నప్పుడే స్వాతంత్ర్యోద్యమంలో పాల్గొన్నారు. ఉద్యమ భావాలు ఉన్నాయన్న కారణంగా ఆయన రచనలలో కొన్నింటిని బ్రిటిష్ రాజులు నిషేధించారు.
సాహితీ సేవ
రౌత్రాయ్ తన రచనా వ్యాసాంగాన్ని 1932లో " పథేయ " (తొలి కవిత) తో ప్రారంభించాడు. 1943లో బాజీ రౌత్ అనే కవిత ప్రచురణతో రౌత్రాయ్ ఒరియా పాఠకులలో చాలా ప్రాచుర్యం పొందాడు. ఈ దీర్ఘ కవిత, బ్రిటీషు పోలీసులను తన్న చిన్న పడవలో బ్రాహ్మణి నది ఆవలి ఒడ్డుకు చేర్చటానికి నిరాకరించినందుకు, వారి బుల్లెట్లకు బలైన పడవనడిపే అబ్బాయి యొక్క వీరమరణాన్ని కీర్తిస్తుంది. రౌత్రాయ్ కవితా ఝరి అనర్గళంగా సాగింది. ఈయన దాదాపు [https://www.statuspictures.com/ ఇరవై దాకా కవితా సంపుటాలను ప్రచురించాడు. ఈయన పట్టణపు యువతి యొక్క వేదనను, కష్టాలను చిత్రిస్తూ వ్రాసిన ప్రతిమా నాయక్ ఎంత ప్రాచుర్యం పొందిందో, ఒరిస్సా గ్రామీణ జీవితంపై వ్రాసిన ''పల్లిశ్రీ', కూడా అంతే ప్రాచుర్యం పొందింది. ఈయన ప్రజా కవులుగా పేరు]పొందిన రచయితల కోవకు చెందుతాడు ''
రౌత్రాయ్ మతసంబంధమైన విషయాలపై కూడా కొన్ని కవితలు ప్రచురించాడు.
బయటి లంకెలు
వర్గం:1916 జననాలు వర్గం:2004 మరణాలు వర్గం:ఒడిశా వ్యక్తులు వర్గం:భారతీయ రచయితలు వర్గం:ఒరియా కవులు వర్గం:ఒడిశా రచయితలు వర్గం:కేంద్ర సాహిత్య అకాడమీ పురస్కార గ్రహీతలు వర్గం:పద్మశ్రీ పురస్కార గ్రహీతలు వర్గం:ఒరియా సాహిత్యవేత్తలు
ఉలవచారు బిర్యాని
ఉలవచారు బిర్యాని  2014 జూన్ 6న విడుదలైన తెలుగు చిత్రం. ప్రముఖ సినీ నటుడు ప్రకాశ్ రాజ్ దీనికి దర్శకత్వం వహించాడు. ఈ చిత్రం తెలుగుతో బాటు తమిళ, కన్నడ భాష లలో కూడా విడుదలైంది.
కథ
కాళిదాసు ( ప్రకాశ్ రాజ్) ఓ బ్రహ్మచారి. ఆయన పురావస్తుశాఖ (అర్కియాలజి) శాఖలో పనిచేసే అధికారి. గౌరీ (స్నేహ) మధ్యవయస్సు వచ్చినా..కుజదోషంగా కారణంగా పెళ్ళికాని ఓ సినీ డబ్బింగ్ కళాకారిణి. చరవాణి రాంగ్ కాల్ తో అనుకోకుండా కలిసిన కాళిదాసు, గౌరీలు ఒకరికి మరొకరు తెలియకుండానే దగ్గరవుతారు. ఇష్టాలు, అభిరుచులు ఒకేలా ఉండటంతో కాళిదాసు, గౌరీలు కలుసుకోవాలనుకుంటారు. వీరిద్దరీ కథలో కాళిదాసు మేనల్లుడు నవీన్ (తేజూస్), గౌరీ స్నేహితురాలు మేఘన (సంయుక్త హోర్నాడ్) లు ప్రవేశిస్తారు. వీరిద్దరి కథలో నవీన్, గౌరీలు ఎందుకు ప్రవేశించారు; కాళిదాసు, గౌరీలు కలుసుకున్నారా? కలుసుకోవడానికి మధ్య జరిగిన సంఘటనలు ఏంటీ? లేటు వయసులో చిగురించిన ప్రేమతో వారిద్దరూ ఒక్కటయ్యారా అనే ప్రశ్నలకు సమాధానమే 'ఉలవచారు బిర్యాని' సినిమా.
బయటి లంకెలు
వర్గం:2014 తెలుగు సినిమాలు వర్గం:ఇళయరాజా సంగీతం అందించిన చిత్రాలు
అపురిమాక్ నది
అపురిమాక్ నది (Apurímac River - అపురిమాక్ రివర్) అనేది దక్షిణ పెరూలో ఆరెక్వీప ప్రావిన్స్‌లో 5,597 మీటర్ల ఎత్తు (18,363 అడుగులు) పర్వతం మిసమి శిఖరం యొక్క హిమనదీయ ద్రవీభవ నీటి నుంచి ఉద్భవించిన ఒక నది.
మూలాలు
వర్గం:నదులు వర్గం:దక్షిణ అమెరికాలోని నదులు
ఆడదాని సవాల్
ఆడదాని సవాల్ రాజా ఆర్ట్ క్రియేషన్స్ బ్యానర్‌పై కె.ఎస్.ఆర్.దాస్ దర్శకత్వంలో 1984, ఆగష్టు 31న విడుదలైన తెలుగు సినిమా. ఈ సినిమాలో విజయశాంతి, మురళీమోహన్ జంటగా నటించారు.
గల్లీ కుర్రోళ్ళు
గల్లీ కుర్రోళ్ళు 2011లో విడుదలైన తెలుగు చలనచిత్రం. స్వర్ణభారతి క్రియేషన్స్ బ్యానరులో బుస్సు చెన్న కృష్ణారెడ్డి నిర్మించిన ఈ చిత్రానికి లయన్ సాయివెంకట్ దర్శకత్వం వహించాడు. ఇందులో నాగవర్మ, షఫాలి శర్మ, బ్రహ్మానందం, చంద్రమోహన్ నటించగా, సాయికార్తీక్ సంగీతం అందించాడు.
ఆడదాని సవాల్
బయటి లింకులు
వర్గం:1984 తెలుగు సినిమాలు వర్గం:మురళీమోహన్ నటించిన చిత్రాలు వర్గం:విజయశాంతి నటించిన చిత్రాలు వర్గం:కె.వి.చలం నటించిన సినిమాలు వర్గం:త్యాగరాజు నటించిన సినిమాలు వర్గం:కె.ఎస్.ఆర్.దాస్ దర్శకత్వం వహించిన సినిమాలు
గల్లీ కుర్రోళ్ళు
పాటలు
ఈ సినిమాకు సాయికార్తీక్ సంగీతం అందించాడు.
రోహిణి రాకెట్
రోహిణి భారతీయ అంతరిక్ష పరిశోధన సంస్థ అభివృద్ధి చేసిన సౌండింగ్ రాకెట్‌ల శ్రేణి. వాతావరణ అధ్యయనం కోసం ఈ రాకెట్‌ను తయారు చేసారు. ఈ శ్రేణిలో ప్రస్తుతం RH-200, RH-300 Mk-II, RH-560 Mk-II రాకెట్లు ఉపయోగంలో ఉన్నాయి. ఇవి 8 నుండి 100 కిలోగ్రాముల పేలోడ్లను మోసుకుపోగలవు. 80 నుండి 470 కిలోమీటర్ల ఎత్తుకు చేరగలవు. ఈ రాకెట్లను తుంబాలోని తుంబా ఈక్వటోరియల్ రాకెట్ లాంచింగ్ స్టేషన్ (TERLS), ఒరిస్సాలోని బాలసోర్, శ్రీహరికోట లోని సతీష్ ధావన్ అంతరిక్ష కేంద్రం ల నుండి ప్రయోగిస్తారు. thumb|రోహిణి రాకెట్ శ్రేణి
పేరు వివరణ
రోహిణి శ్రేణిలోని రాకెట్ల పేర్లు ఇంంగ్లీషు పేరు ప్రకారం RH ("Rohini") తో మొదలౌతాయి. ఆ తరువాత వచ్చే సంఖ్య దాని వ్యాసాన్ని మిల్లీమీటర్లలో సూచిస్తుంది. .
శ్రేణి
భారత్ స్వంతంగా తయారుచేసిన మొదటి సౌండింగు రాకెట్టు RH-75. 1967 నవంబరు 20 న దీన్ని తొలిసారి ప్రయోగించారు, TERLS నుండి. అది 75 మిల్లీమీటర్ల వ్యాసంతో, 32 కిలోగ్రాముల బరువుంది. 1968 సెప్టెంబరు వరకు దాన్ని 15 సార్లు ప్రయోగించారు. RH-125 ను మొదటిసారి 1971 అక్టోబరు 9 న శ్రీహరికోట నుండి మొదటిసారి ప్రయోగించారు. ఘన ఇంధనాన్ని ఉపయోగించే రెండు దశల రాకెట్టు అది. 7 కెజి బరువును 19 కిమీ ఎత్తుకు తీసుకుపోగలదు. 1970 జనవరి, 1971 అక్టోబరుల మధ్య అది రెండు సార్లు ప్రయణించింది. RH-200 గరిష్ఠంగా 80 కిమీ ఎత్తుకు చేరగలదు. దీని మరొక కూర్పు RH-300 Mk-II, 160 కిమీ ఎత్తుకు, మరో కూర్పు RH-560 Mk-II, 470 కిమీ ఎత్తుకూ చేరగలవు.
అనువర్తనలు
RH-200 ను వాతావరణ పరిశీలనలకు వాడుతారు. RH-300 Mk-II ను ఉచ్ఛ వాతావరణ పరిశీలనకు, RH-560 Mk-II అయనావరణ పరిశీలనకు వాడుతారు.
ఇవి కూడా చూడండి
అడ్వాన్స్‌డ్ టెక్నాలజీ వెహికిల్
మూలాలు వనరులు
వర్గం:ఇస్రో ప్రయోగించిన సౌండింగు రాకెట్లు
హరిపురం (ముత్తారం)
హరిపురం (ముత్తారం) కరీంనగర్ జిల్లా, ముత్తారం మండలానికి చెందిన గ్రామం
ప్రేమంటే మాదే
ప్రేమంటే మాదే 2004 ఏప్రిల్ 1న విడుదలైన తెలుగు సినిమా. శ్రీ గాడ్ గిఫ్ట్ ఫిల్మ్స్ పతాకంపై డి.ఎం.ఎల్. యాదవ్ నిర్మించిన ఈ సినిమాకు వేము దర్శకత్వం వహించాడు. వినయ్ బాబు, రీనా, మోహన్ కాంత్,లు ప్రధాన తారాగణంగా నటించిన ఈ సినిమాకు ఎం.ఎం.శ్రీలేఖ సంగీతాన్నందించింది.
వరుణ్ మోటార్స్ ప్రైవేట్ లిమిటెడ్
వరుణ్ గ్రూప్ ఒక ప్రసిద్ధ వ్యాపార సంస్థ, ఇది ఆటోమొబైల్, ఆటో ఫైనాన్సింగ్, కన్స్ట్రక్షన్, హాస్పిటాలిటీ & ఎంటర్టైన్మెంట్ పరిశ్రమలలో, ఆంధ్రప్రదేశ్, తెలంగాణ, కర్ణాటకలలో విజయవంతమైన సంస్థలతో విస్తరించి ఉంది.
ఈ గ్రూప్‌లో మూడు రాష్ట్రాల్లో 235 అత్యాధునిక షోరూమ్‌లు, 182 ఆధునిక వర్క్‌షాపులు ఉన్నాయి.
దాని ఆటోమొబైల్ విభాగం, గత 10 సంవత్సరాలుగా 20% Y-o-Y వృద్ధిని నమోదు చేసింది, ఇది భారతదేశంలో అతిపెద్ద ఆటోమొబైల్ డీలర్లలో ఒకటి, వార్షిక టర్నోవర్, 4,100 కోట్లు, ప్రతి సంవత్సరం 1, 00,000 వాహనాల అమ్మకాల పరిమాణం!
ఆటో ఫైనాన్సింగ్ వ్యాపారం నిలువుగా ఉంది, గత 8 సంవత్సరాలలో 40% వృద్ధిని నమోదు చేసింది.
2016 నాటి ఎఎన్-32 విమాన అదృశ్యం
2016 జూలై 22 న, భారత వైమానిక దళానికి చెందిన ఏంటోనోవ్ ఎఎన్ -32 ట్విన్ ఇంజిన్ టర్బోప్రాప్ రవాణా విమానం బంగాళాఖాతం మీదుగా ఎగురుతున్నప్పుడు అదృశ్యమైంది. ఈ విమానం చెన్నై లోని తాంబరం వైమానిక దళ కేంద్రం నుండి అండమాన్ నికోబార్ దీవులలోని పోర్ట్ బ్లెయిర్ వరకు వెళుతోంది. విమానంలో 29 మంది ఉన్నారు. ఉదయం 9:12 గంటలకు, చెన్నై నుండి తూర్పున 280 కి.మీ. దూరాన ఉండగా విమానంతో రాడార్ సంపర్కం కోల్పోయింది. సముద్రంలో తప్పిపోయిన విమానాన్ని వెతకడం కోసం భారతదేశం అతి పెద్ద ఆపరేషన్ను చేపట్టింది. 1986, 2019 లో కూడా ఇలాంటి సంఘటనలు జరిగాయి.
ప్రయాణీకులు
విమానంలో 29 మంది ఉన్నారు: ఆరుగురు సిబ్బంది; 11 మంది భారత వైమానిక దళ సిబ్బంది; భారతీయ సైన్యానికి చెందిన ఇద్దరు సైనికులు; భారతీయ నౌకాదళానికి, భారత తీర రక్షక దళానికీ చెందిన వారు ఒక్కొక్కరు; నావల్ ఆర్మమెంట్ డిపో (NAD) లో పనిచేస్తున్న ఎనిమిది మంది పౌర ఉద్యోగులు. ఈ పౌర ఉద్యోగులు విశాఖపట్నానికి చెందినవారు.
అదృశ్యం, అన్వేషణ
ఏంటోనోవ్ ఎఎన్ -32 2016 జూలై 22 న ఉదయం 8:30 గంటలకు చెన్నైలోని తాంబరం వైమానిక దళ కేంద్రం నుండి బయలుదేరింది. ఇది 11:45 గంటలకు పోర్ట్ బ్లెయిర్‌లో దిగాల్సి ఉంది. భారత నావికాదళం, ఇండియన్ కోస్ట్ గార్డ్ ఒక జలాంతర్గామి, 12 ఉపరితల నౌకలు, ఐదు విమానాలనూ ఉపయోగించి పెద్ద సెర్చ్ అండ్ రెస్క్యూ ఆపరేషన్ను ప్రారంభించాయి.
అదృశ్యమైన మూడవ రోజున, తప్పిపోయిన ఎఎన్ -32 ను వెతకడానికి చెన్నైకి తూర్పున 150 నాటికల్ మైళ్ళ దూరంలో 16 నౌకలను, ఒక జలాంతర్గామిని, ఆరు విమానాలనూ మోహరించారు. విమానంలో అండర్వాటర్ లొకేటర్ బెకన్ (యుఎల్‌బి) లేదని ఆగస్టు 1 న నిర్ధారించారు. దీనికి రెండు అత్యవసర లొకేటర్ ట్రాన్స్మిటర్లు (ELT లు) ఉన్నాయి.
2016 సెప్టెంబరు 15 న, అన్వేషణ కార్యక్రమాన్ని ఆపేసారు; విమానంలో ఉన్న మొత్తం 29 మందీ చనిపోయినట్లు భావించారు. ఇదే సంగతి వారివారి కుటుంబాలకు తెలియజేసారు.
మూలాలు
వర్గం:విమాన ప్రమాదాలు
మణిపూర్ గవర్నర్
మణిపూర్ గవర్నర్‌ మణిపూర్ రాష్ట్ర నామమాత్రపు అధిపతి, ప్రతినిధి. భారత రాష్ట్రపతి గవర్నర్‌ను 5 సంవత్సరాల కాలానికి నియమిస్తాడు. 2021, జులై 13 నుండి లా గణేశన్ మణిపూర్ గవర్నర్‌గా ఉన్నాడు.
మూలాలు
వర్గం:మణిపూర్ గవర్నర్లు
తమ్మిన పోతరాజు
తమ్మిన పోతరాజు కమ్యూనిస్టు పార్టీ నాయకుడు. ఆయన 1953, 1962 లలో విజయవాడ పశ్చిమ శాసనసభ నియోజకవర్గం నుండి శాసనసభ్యులుగా ఎన్నికయ్యాడు. 1955 లో శాసనసభ్యునిగా పోటిచేసి ఓడిపోయాడు.
జీవిత విశేషాలు
ఆయన సమసమాజ నిర్మాణం కోసం పేద ప్రజలెదుర్కొంటున్న సమస్యల పరిష్కారం కోసం కమ్యునిస్టు పార్టీ సిద్ధాంతాలే శరణ్యమని తన జీవితాంతం కృషి చేసిన కమ్యునిస్టు యోధుడు. విజయవాడ నగరంలోని కార్మికులను, అసంఘటిత రంగ శ్రామికులను ఐక్యపరచి వారి కనీస హక్కుల సాధనకై కృషి చేశారు. విజయవాడ నగరంలో కమ్యునిస్టు పార్టీ బలోపేతమైన శక్తిగా తీర్చిదిద్దటంలో అనన్యసామాన్యమైన పాత్ర నిర్వహించారు. వేలాదిమంది యువకులను ఉద్యమంలోకి తీసుకురావడం ద్వారా యువజనోద్యమం, మహిళా సంఘాలను నిర్మింరు. పేద ప్రజలకు నివాసాల కోసం రెవెన్యూ, పోరంబోకు భూముల్లో ఇళ్లు నిర్మించుకునేందుకు అండగా నిలిచారు. ప్రజల మన్ననలను పొందడం ద్వారా శాసనసభ్యులుగా చట్టసభల్లో ప్రజావాణిని వినిపించటమే కాకుండా ప్రత్యక్ష పోరాటాలలో మమేకమైన వ్యక్తిగా పోతరాజు తిరుగులేని నాయకునిగా ఎదిగారు.
ఇతర లింకులు
వర్గం:కమ్యూనిస్టు నాయకులు
బర్వానీ
భౌగోళికం
కుడి|thumb| రాజ్‌ఘాట్, బర్వానీ బర్వానీ 22.03°N, 74.9°W వద్ద సముద్ర మట్టం నుండి 178 మీటర్ల ఎత్తున ఉంది. నర్మదా నది బర్వానీ పట్టణ కేంద్రం నుండి 5 కి,మీ. దూరంలో ప్రవహిస్తుంది. ఏప్రిల్, మే నెలల్లో బర్వానీ గరిష్ట ఉష్ణోగ్రత 48°C కు చేరుకుంటుంది. ఇది మధ్య భారతదేశంలోని అత్యంత వేడిగా ఉండే ప్రదేశాలలో ఒకటి.
రైల్వేలు
బర్వానీకి నేరుగా రైలు మార్గం లేదు పట్టణానికి సమీప స్టేషన్ ఇండోర్ లో ఉంది. 180 కి.మీ. దూరం లోని ఖాండ్వా వద్ద కూడా రైల్వే స్టేషన్ ఉంది.
రోడ్లు
బర్వానీ నుండి వివిధ ప్రదేశాలకు జాతీయ, రాష్ట్ర రహదారుల ద్వారా రవాణా సౌకర్యం ఉంది. పట్టణం నుండి 51 కి.మీ. దూరంలో పోతున్న ఆగ్రా-బొంబాయి జాతీయ రహదారి నంబర్ మూడును కలిపేందుకు ఖాండ్వా-బరోడా ఇంటర్ స్టేట్ హైవే నెం. 26 నిర్మించారు. బర్వాని`నుండి ఇండోర్, ఖండ్వా, ఉజ్జయినీ, దేవాస్, ధార్, రత్లాం, ఖర్‌గోన్, హర్దా, ముంబై, అహ్మదాబాద్, వడోదర తదితర నగరాలకు బస్సు సౌకర్యాలున్నాయి.
జనాభా వివరాలు
2011 భారత జనాభా లెక్కల ప్రకారం, బర్వానీ జనాభా 55,504, ఇందులో 28,437 మంది పురుషులు (51%), 27,067 మంది మహిళలు (49%) ఉన్నారు.
ఆరేళ్ళ లోపు పిల్లలు 6,961 (12.54%). బర్వానీ పట్టణంలో స్త్రీ-పురుష లింగ నిష్పత్తి 952:1000. పిల్లల్లో స్త్రీ-పురుష లింగ నిష్పత్తి 919:1000. బర్వానీ పట్టణ అక్షరాస్యత 82.10%. పురుషుల అక్షరాస్యత 87.17%, స్త్రీల అక్షరాస్యత రేటు 76.80%.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
పొంగులేటి శ్రీనివాస్ రెడ్డి
పొంగులేటి శ్రీనివాస్ రెడ్డి తెలంగాణ రాష్ట్రంకు చెందిన రాజకీయ నాయకుడు, మాజీ లోకసభ సభ్యుడు. 2014 నుండి 2019 వరకు ఖమ్మం లోకసభ నియోజకవర్గం నుండి 16వ లోకసభ సభ్యుడిగా ప్రాతినిధ్యం వహించాడు.
జీవిత విషయాలు
శ్రీనివాస్ రెడ్డి 1959, నవంబరు 4న రాఘ‌వ‌రెడ్డి, స్వ‌రాజ్యం దంపతులకు ఖమ్మం జిల్లా, కల్లూరు మండలంలోని నారాయణపురంలో జన్మించాడు. వ్యవసాయదారుడిగా పనిచేశాడు. 1984లో కల్లూరు ప్రభుత్వ జూనియర్ కళాశాల నుంచి ఇంటర్ విద్యను, హైదరాబాదు ఉస్మానియా విశ్వవిద్యాలయం దూరవిద్యలో బిఏ డిగ్రీని పూర్తిచేశాడు.
వ్యక్తిగత జీవితం
ఈయనకు 1992, మే 8న మాధురితో వివాహం జరిగింది. వీరికి ఒక కుమారుడు (హర్షా రెడ్డి), ఒక కుమార్తె (సప్ని) ఉన్నారు.
సామాజిక కార్యక్రమాలు
1985లో ఎన్టీఆర్ ముఖ్యమంత్రిగా ఉన్నప్పుడు గ్రామోదయ పథకంలో పేరువంచ మేజర్‌పై క్రాస్‌వాల్‌ నిర్మాణం చేశాడు. ఆ క్రాస్‌వాల్‌ నిర్మాణం వల్ల 450 ఎకరాల భూమి సాగులోకి వచ్చింది. అలా కాంట్రాక్టర్‌గా మారి ప్రభుత్వం తరపున అనేక నిర్మాణాలు చేశాడు.
రాజకీయ ప్రస్థానం
కాంగ్రెస్ పార్టీలో కార్యకర్తగా కొనసాగుతూ, వివిధ హోదాల్లో పనిచేశాడు. 2013లో వైఎస్సార్ కాంగ్రెస్ పార్టీలో చేరాడు. కొంతకాలం తెలంగాణ వైకాపా అధ్యక్షుడిగా ఉన్నాడు. 2014లో జరిగిన 16వ లోకసభ ఎన్నికలలో ఆ పార్టీ తరపున ఖమ్మం లోకసభ నియోజకవర్గం నుండి పోటీచేసి, టీడీపీ అభ్య‌ర్థి నామా నాగేశ్వరరావుపై 11,974 ఓట్ల ఆధిక్యంతో గెలుపొందాడు. ఆ తరువాత తెలంగాణ రాష్ట్ర సమితిలో చేరాడు.
2018లో తెలంగాణ శాసనసభ ఎన్నికలలో, 2019 17వ లోకసభ ఎన్నికలలో టిఆర్ఎస్ అభ్యర్థులకు మద్దతు ఇచ్చాడు. ఖమ్మంలో జరిగిన ఆత్మీయ సమ్మేళనంలో పార్టీపై వివాదస్పద వ్యాఖ్యలు చేయడంతో మాజీ మంత్రి జూపల్లి కృష్ణారావు, మాజీ ఎంపీ పొంగులేటి శ్రీనివాస్ రెడ్డిలను 2023 ఏప్రిల్ 10న బీఆర్ఎస్ పార్టీ నుండి సస్పెండ్ చేసింది. ఆయన 2023 జులై 2న  ఖమ్మం లో తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో కాంగ్రెస్‌లో చేరగా, రాహుల్ గాంధీ ఆయనకు పార్టీ కండువా కప్పి పార్టీలోకి ఆహ్వానించాడు. ఆయన 2023 జులై 14న తెలంగాణ ప్రదేశ్‌ కాంగ్రెస్‌ (టీ-పీసీసీ) ప్రచార కమిటీ కో-ఛైర్మన్‌గా నియమితులయ్యాడు.
మూలాలు
వర్గం:1959 జననాలు వర్గం:ఖమ్మం జిల్లా నుండి ఎన్నికైన లోక్‌సభ సభ్యులు వర్గం:16వ లోక్‌సభ సభ్యులు వర్గం:ఖమ్మం జిల్లా వ్యక్తులు వర్గం:ఖమ్మం జిల్లా రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:పార్టీలు ఫిరాయించిన రాజకీయ నాయకులు
గీతాంజలి (కవిత)
200px|right|thumb| 200px|right|thumb|చలం రవీంద్రుని రచనలలో గీతాంజలి చాల గొప్పది. రవీంద్రుడు తాను బెంగాలీ భాషలో రచించిన భక్తిగీతాలను కొన్నింటిని ఆంగ్లంలోనికి అనువదించి గీతాంజలి అని పేరు పెట్టాడు. అది అనేక ప్రపంచ భాషలలోనికి అనువదించబడింది. ప్రపంచ సాహిత్యంలో ఇది గొప్ప రచన. మానవుని కృంగదీసే నిరాశా నిస్పృహలను, సకల సృష్టిని ప్రేమభావంతో చూచి శ్రమ యొక్క గొప్పతనాన్ని సూచించే మహత్తర సందేశం గీతాంజలిలోని ముఖ్యాంశం. 1913 వ సంవత్సరంలో సాహిత్యానికి సంబంధించి రవీంద్రుని గీతాంజలికే నోబెల్ బహుమతి లభించింది. విశ్వకవి అనే బిరుదును సాధించి పెట్టింది. ఆసియా ఖండంలో మొదటిసారి నోబెల్ బహుమతి పొందిన వ్యక్తి. గీతాంజలి వెలువడిన తరువాత అన్ని దేశాలవారు రవీంద్రుని గ్రంథాలను చదవడం ఆరంభించారు.
కవిత
అంతులేని లోకాల సముద్ర తీరాన పిల్లలు కలుసుకున్నారు, పైన అనంతాకాశం నిశ్ఛలంగా వుంది, అవిరామంగా సముద్రం పొంగి పొర్లుతోంది, అంతంలేని లోకాల సముద్ర తీరాన పిల్లలు అరుపులతో నృత్యాలతో కలుసుకున్నారు.
ఈడద మెట్లానో తెలీదు వారికి. వలలు వెయ్యడమూ ఎరుగరు. పల్లెవాళ్ళు ముత్యాలకోసం మునుగుతారు వర్తకులు ఓడల్లో ప్రయాణమౌతారు
.
కాని పిల్లలు గులకరాళ్ళని పోగు చేసికొని వాతిని నీళ్ళల్లో వెదచల్లుతారు గుప్తభాగ్యరాసుల కోసం వెతకరు వాళ్ళకి వలలు వెయ్యడం చాతకాదు.
నవ్వులతో పొంగుతోంది సముద్రం తీరపు చిరునవ్వు తెల్లగా మెరుస్తోంది మృత్యుభయనంకరమైన అలలు శిశువుకి ఉయ్యాలలూపే తల్లివలె అర్థంలేని జోలపాటల్ని పాడునతున్నాయి సముద్రం పిల్లలతో ఆడుకుంటోంది తీరపు చిరునవ్వు తెల్లగా మెరుస్తోంది
అంతులేని లొకాల సముద్రతీరాన పిల్లలు కలుసుకున్నారు. తోవ తెలీని ఆకాశంలో తుఫాను విహరిస్తోంది, నావలు భగ్నమౌతున్నాయి మృత్యువు విచ్చలవిడిగా సంచరిస్తోంది పిల్లలు ఆడుతున్నారు,అంతులేని లొకాల తీరంపైన పిల్లల గొప్ప సమావేశం జరుగుతోంది.
యివి కూడా చూడండి
వర్గం:పుస్తక పరిచయాలు వర్గం:కవిత్వం వర్గం:తెలుగు అనువాద పుస్తకాలు
జోసెఫ్ ప్రీస్ట్‌లీ
జోసెఫ్ ప్రీస్ట్‌లీ (మార్చి 13, 1733 — ఫిబ్రవరి 6, 1804) 18వ శతాబ్దానికి చెందిన ఆంగ్ల శాస్త్రవేత్త, తత్వవేత్త, రాజనీతిజ్ఞుడు. వాతావరణంలో సహజంగా కొద్దిగా మాత్రమే లభించే ఆక్సిజన్ను ప్రయోగశాలలో కృత్రిమంగా తయారు చేసే విధానాన్ని కనుగొన్నది ఈయనే. కార్బన్‌ డయాక్సైడును కృత్రిమంfnfగా చేయడాన్ని కనిపెట్టింది కూడా ఈయనే. ఇవే కాదు కార్బన్‌ మోనాక్సైడు, నైట్రస్‌ ఆక్సైడు (లాఫింగ్‌ గ్యాస్‌) లను కూడా ఈయనే ఆవిష్కరించారు. ఇవన్నీ వేర్వేరు సందర్భాలలో ఎంతగానో ఉపయోగపడుతున్నాయి.
ఇంగ్లండ్‌లోని లీడ్స్‌ నగరానికి దగ్గర్లోని ఓ గ్రామంలో 1733 మార్చి 13న పుట్టిన జోసెఫ్‌ ప్రీస్‌ట్లీ ఏడాదికే తల్లిని, ఏడేళ్లకల్లా తండ్రిని కోల్పోయి అనాథయ్యాడు. మేనత్త దగ్గర పెరుగుతూ ఫ్రెంచ్‌, ఇటాలియన్‌, జర్మన్‌, అరబిక్‌ భాషలపై పట్టు సాధించాడు. పట్టభద్రుడయ్యాక చర్చిలో పాస్టర్‌గా చేరాడు. ఆదాయం చాలక ఓవైపు ట్యూషన్లు చెబుతూనే ఇంగ్లిషు గ్రామర్‌పై పుస్తకం రాశాడు. ఫలితంగా ఒక అకాడమీలో టీచర్‌గా అవకాశం వచ్చింది. అక్కడే రసాయన శాస్త్రంపై మక్కువ పెరిగి ప్రయోగాలు చేయసాగాడు.
ప్రఖ్యాత శాస్త్రవేత్త బెంజిమెన్‌ ఫ్రాంక్లిన్‌ ఇంగ్లండు పర్యటనతో స్ఫూర్తి పొంది విద్యుత్‌పై అధ్యయనం చేసి 'హిస్టరీ అండ్‌ ప్రెజెంట్‌ స్టేట్‌ ఆఫ్‌ ఎలక్ట్రిసిటీ' గ్రంథాన్ని రాయడం విశేషం. ఇందుకు గుర్తింపుగా రాయల్‌ సొసైటీ ఫెలోగా ఎంపికయ్యారు. జీవితకాలంలో ఆయన మొత్తం 150 పుస్తకాలు రాశారు. మరోవైపు రాజకీయాలపై ముఖ్యంగా ఫ్రెంచి విప్లవంపై ఆసక్తిని పెంచుకున్నారు. ఆయన భావాలతో ఏకీభవించని ప్రత్యర్థులు ఆయన ప్రయోగశాలపై చేసిన దాడి వల్ల 20 ఏళ్ల పరిశోధన పత్రాలు దగ్ధమయ్యాయి. దాంతో అమెరికా వలస వెళ్లి అక్కడే వాయువులపై పరిశోధనలు చేశాడు. అమెరికా నార్తంబర్‌లాండ్‌లో ఆయన ప్రయోగశాలను నేషనల్‌ మ్యూజియంగా ప్రకటించారు.
చిన్నయరసాల హరిజనవాడ
చిన్నయరసాల హరిజనవాడ అనే గ్రామం వైఎస్ఆర్ జిల్లా, పోరుమామిళ్ల మండలం లోని రెవెన్యూయేతర గ్రామం.
భౌగోళిక స్వరూపం
చిన్న యరసాల హరిజనవాడ గ్రామం స్థానం
త్రాగునీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
దర్శనీయస్ధలాలు
చిన్నయరసాల హరిజనవాడ గ్రామంలో రామాలయం ఉంది. యస్.డి.ఎ చర్చి కలదు.
విద్యా సౌకర్యాలు
చిన్నయరసాల హరిజనవాడ గ్రామంలో 1 వతరగతి నుండి 5వ తరగతి వరకు చదువుకునేందుకు మండలం పరిషత్ ప్రాథమిక పాఠశాల కలదు.అలాగే అంగన్వాడీ కేంద్రం కలదు.
వెలుపలి లంకెలు
వర్గం:Pages with unreviewed translations
విజువల్ ఎడిటర్
alt=విజువల్ ఎడిటర్ మెనూ ఇంగ్లీషులో|thumb|విజువల్ ఎడిటర్ మెనూ విజువల్ ఎడిటర్ వికీ కంటెంట్ కోసం కొత్త ఎడిటింగ్ మోడ్. ఈ మీడియావికీ పొడిగింపును వికీ భాగస్వామ్యంతో
సోర్స్ ఎడిటర్   బదులుగా మారుతున్న వికీ టెక్స్టు ఒక లో ఎడిటింగ్ మూలం టెక్స్ట్ పేజీ ముందు, మీరు ఇప్పుడు ప్రదర్శించబడుతుంది పేజీలో నేరుగా పని, వెంటనే సవరణ  దీని వలన ఆర్టికల్  రూపం వెంటనే  తెలుసుకోవచ్చు
సాధారణంగా, విజువల్ ఎడిటర్ వికీటెక్స్ట్ కంటెంట్ ఉన్న పేజీలలో మాత్రమే పనిచేస్తుంది. ఇతర పేజీ కంటెంట్: జావాస్క్రిప్ట్, CSS , మాడ్యూల్.
2016 నుండి, లాగిన్ కాని లేదా లాగిన్ కాని వినియోగదారులందరికీ విజువల్ ఎడిటర్ అప్రమేయంగా సక్రియం చేయబడింది.
ఎంపిక పెట్టె నుండి టిక్ తొలగించడం ద్వారా వినియోగదారులందరూ విజువల్ ఎడిటర్‌ను సక్రియం చేయవచ్చు.
పరిమితులు
HTML మార్కప్ ఎడిటింగ్‌తో పోల్చినప్పుడు కొన్నిసార్లు ఎక్కువ సమయం లేదా పరిమిత లక్షణాలు అవసరమయ్యే పేజీలను అప్‌లోడ్ చేయడం వంటి కొన్ని సమస్యలు ఇప్పటికీ ఉన్నాయి
మూలాలు
వర్గం:వికీపీడియా
దత్తు బాబన్ భోకనాల్
thumb|దత్తు బాబన్ భోకనాల్ దత్తు బాబన్ భోకనాల్ 2016 రియో ఒలింపిక్ క్రీడలలో రోయింగ్కి ఎంపిక అయిన వ్యక్తి. ఇతను దక్షిణ కొరియాలో జరిగిన FISA ఆసియా, ఓషియానియా ఒలింపిక్ ఎంపిక రెగాట్టాలో పురుషుల స్కల్ ఈవెంట్లో 7 నిమిషాల 07.63 సెకండ్లలో పూర్తిచేయడం ద్వారా ఒలింపిక్స్ కి ఎంపిక కావడం జరిగింది. ఇతను రియో ఒలింపిక్ క్రీడలకి ఎంపికైన ఏకైక భారతీయ రోయర్, భారతదేశం నుంచి ఒలింపిక్స్కి ఎంపికైన తొమ్మిదవ రోయింగ్ ఆటగాడు.
వ్యక్తిగత జీవితం
భోకనాల్ 1991లో మహారాష్ట్రలోని తాలెగావ్ అనే చిన్న ఊరిలో రాళ్ళు పగులగొట్టే కార్మిక కుటుంబంలో పుట్టాడు. అమ్మ పేరు ఆశ భావన భోకనాల్. 2012 నుంచి భారత సైనిక దళంలో పనిచేస్తున్నాడు.
రోయింగ్ వ్రత్తి ప్రగతి
2012లో పూణేలోని బొంబాయి ఇంజినీరు గ్రూపు ఖడ్కి కేంద్రంలో రోయింగ్ ప్రారంభించిన ఇతడు 2013లో పూణే లోని సైనికదళ రోయింగ్ నోడ్ కి మారాడు. ఇతని మొదటి గురువు పేరు కుశ్రత్ ఆలీ. ప్రస్తుతం ఇతను జాతీయ ముఖ్య కోచ్ అయిన ద్రోణాచార్య ఇస్మాయిల్ బైగ్ వద్ద శిక్షణ పొందుతున్నాడు.
ఇతను ప్రస్తుతం ఒలింపిక్స్ లో పథకం తేగల వ్యక్తులకు శిక్షణ ఇచ్చేందుకు ధనం సమకూరించే Target Olympic Podium (ఒలింపిక్ వేదిక లక్ష్యం) పథకంలో భాగంగా ఆర్థిక సహాయం పొందుతున్నాడు.
విజయాలు
2014లో జాతీయ రోయింగ్ పోటీలలో ఇతను సర్వీసెస్ తరఫున రెండు స్వర్ణ పతకాలను పొందాడు.
చైనాలో జరిగిన 2014 ఆసియా క్రీడలలో అయిదవ స్థానం సంపాదించాడు.
మూలాలు
వర్గం:1991 జననాలు వర్గం:జీవిస్తున్న ప్రజలు
నండూరు ప్రసాదరావు
జీవిత విశేషాలు
ప్రసాదరావు జానకీరామయ్య, సుమిత్ర దంపతులకు 1012 సెప్టెంబరు 24 న జన్మించాడు. అతను కమ్యూనిస్టు పార్టీ ఆఫ్ ఇండియా (మార్క్సిస్టు) లో వ్యవస్థాపక సభ్యులు, సెంటర్ ఆఫ్ ఇండియన్ ట్రేడ్ యూనియన్స్ కు కూడా వ్యవస్థాపక సభ్యుడు. ఆయన మరణించే వరకు కమ్యూనిస్టు పార్టీ సభ్యునిగా యున్నారు. అతను బెనారస్ హిందూ విశ్వవిద్యాలయంలో చదువుతున్నప్పుడే భారత స్వాతంత్ర్య సంగ్రామంలో పాల్గొన్నాడు.ప్రసాదరావు పుచ్చలపల్లి సుందరయ్య ప్రేరణతో 1934 లో కమ్యూనిస్టు పార్టీలోనికి చేరాడు.కమ్యూనిస్టు ఉద్యమ స్థాపకులలో ప్రసాదరావు ఒకడు.పుచ్చలపల్లి సుందరయ్య, చండ్ర రాజేశ్వరరావు, హరికిషన్‌సింగ్ సూర్జిత్, మాకినేని బసవపున్నయ్య, ఇతరులతో కలసి ఉద్యమంలో పాల్గొన్నాడు. మునగాలలో రైతు ఉద్యమాన్ని నడిపాడు. తెలంగాణా సాయుధ పోరాటంలో పాల్గొన్నాడు. తెలుగు భాషలో అనేక పుస్తకాలను రాసాడు.1953 నవంబరు 30 నుండి,1956 ఏప్రియల్ 2 వరకు వరకు రాజ్యసభ సభ్యునిగా తన సేవలనందించాడు. అతను సంపన్న కుటుంబంలో జన్మించినప్పటికీ తన సుఖాలను వదలి సన్యాసి జీవితం గడిపాడు.2001 నవంబరు 29 న జబ్బుతో హైదరాబాదులో మరణించాడు.
మూలాలు
వర్గం:2001 మరణాలు వర్గం:తెలంగాణ సాయుధ పోరాట యోధులు వర్గం:రాజ్యసభ మాజీ సభ్యులు వర్గం:1912 జననాలు వర్గం:కృష్ణా జిల్లా కమ్యూనిస్టు నాయకులు వర్గం:కృష్ణా జిల్లా స్వాతంత్ర్య సమర యోధులు వర్గం:కృష్ణా జిల్లా రాజకీయ నాయకులు
తెలంగాణ రాష్ట్ర మెడికల్ కౌన్సిల్
తెలంగాణ రాష్ట్ర మెడికల్ కౌన్సిల్ తెలంగాణ రాష్ట్రంలో వైద్య విధానం కోసం తెలంగాణ ప్రభుత్వం ఏర్పాటు చేసిన కౌన్సిల్. కొత్త వైద్యుల నమోదు, సీనియర్ వైద్యుల రెన్యూవల్స్, వైద్య ప్రమాణాల పాటింపు, నిరంతర వైద్య విద్య కార్యక్రమాలన్నీ ఈ కౌన్సిల్ పరిధిలోనే జరుగుతాయి.
కౌన్సిల్ ఏర్పాటు - సభ్యులు
తెలంగాణ ప్రభుత్వం 2016, జనవరి 6న ఈ మెడికల్ కౌన్సిల్ ను ఏర్పాటుచేసి డా. ఈ. రవీంద్రరెడ్డిని కౌన్సిల్ తొలి చైర్మన్ గా, డా. వి. రాజలింగంని తొలి వైస్ చైర్మన్ గా నియమించింది. అంతేకాకుండా ఇతరులతో కలిసి కౌన్సిల్ కమిటీని ఏర్పాటుచేసింది.
కమిటీ
2022 మే 7న జరిగిన కౌన్సిల్‌ ఎన్నికలలో నూతన అధ్యక్షుడిగా మెహిదీపట్నం సరోజినీదేవి కంటి దవాఖాన సూపరింటెండెంట్‌ డాక్టర్‌ వి. రాజలింగం ఎన్నికయ్యాడు. ఇందులో సభ్యులుగా ఉస్మానియా ఆసుపత్రి ప్రొఫెసర్‌ డాక్టర్‌ వి.రమేశ్‌, సిద్ధిపేట కు చెందిన డాక్టర్‌ డి.చంద్రారెడ్డి, కరీంనగర్‌ కు చెందిన డాక్టర్‌ సీహెచ్‌ అమిత్‌ కుమార్‌, హైదరాబాదు కు చెందిన డాక్టర్‌ కృష్ణారెడ్డి, జడ్చర్ల కు చెందిన డాక్టర్‌ ఎస్‌.కె.అగర్వాల్‌ నియమితులయ్యారు. వీరు కౌన్సిల్‌ అధ్యక్షుడిగా డాక్టర్‌ రాజలింగంను ఏకగ్రీవంగా ఎన్నుకోగా, ఉపాధ్యక్షుడిగా డాక్టర్‌ చంద్రారెడ్డి ప్రమాణ స్వీకారం చేశాడు.
మూలాలు
వర్గం:తెలంగాణ వర్గం:వైద్య శాస్త్రము వర్గం:తెలంగాణ ప్రభుత్వ సంస్థలు
గోకరాజు గంగరాజు
గోకరాజు గంగరాజు భారతదేశ రాజకీయనాయకుడు, 16వలోక్‌సభ సభ్యుడు. అతడు 2014 భారత సార్వత్రిక ఎన్నికలలో ఆంధ్రప్రదేశ్ లోని నర్సాపురం లోక్‌సభ నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి గెలుపొందాడు. అతడు లైలా గ్రూపు కంపెనీలకు వ్యవస్థాపకుడు. ప్రస్తుతం దక్షిణ జోన్ భారతీయ క్రికెట్ కంట్రోల్ బోర్డు కు ఉపాధ్యక్షునిగా ఉన్నాడు.
వ్యవసాయ కుటుంబంలో జన్మించిన వ్యక్తిగా గంగరాజు  పారిశ్రామిక వేత్తగా, సమాజ సేవకునిగా గుర్తింపు పొందాడు. అతడు విశ్వ హిందూ పరిషత్, రాష్ట్రీయ స్వయంసేవక్ సంఘ్ ల ద్వారా అంకిత భావంతో సేవలనందిస్తున్నాడు. అతడికి సహకారమిస్తున్న స్నేహితుడు వరప్రసాద్ (శాసనసభ్యుడు). అతడు 1970లో ఆంధ్ర విశ్వవిద్యాలయం నుండి ఫార్మసీ లో డిగ్రీని పొందాడు.
అతడి తండ్రి గోకరాజు రంగరాజు ఉండి శాసనసభ నియోజకవర్గం నుండి శాసన సభ్యునిగా, పశ్చిమ గోదావరి జిల్లా జిల్లా పరిషత్ వైస్ చైర్మన్ గా, టిటిడి బోర్డు చైర్మన్‌గా రెండుసార్లు తన సేవలనందించాడు.
అతడికి క్రీడల పట్ల ఉన్న ఆసక్తి కారణంగా ఆంధ్ర ప్రదేశ్ క్రికెట్ అసోసియేషన్ కు సెక్రటరీగా గా ఉన్నాడు. బి.సి.సి.ఐ ఆర్థిక కమిటీ చైర్మన్ గా ఉన్నాడు. బి.సి.సి.ఐ ద్వారా నిర్వహింపబడు ఇండియన్ ప్రీమియర్ లీగ్ యొక్క ప్రభుత్వ కౌన్సిల్ లో సభ్యునిగా కూడా ఉన్నాడు. బోర్డ్ ఆఫ్ కంట్రోల్ ఫర్ క్రికె ఇన్ ఇండియా (బి.సి.సి.ఐ) కు ఉపాధ్యక్షునిగా ప్రస్తుతం ఉన్నాడు.
మూలాలు
వర్గం:16వ లోక్‌సభ సభ్యులు వర్గం:జీవిస్తున్న ప్రజలు వర్గం:ఆంధ్రప్రదేశ్ భాజపా నాయకులు వర్గం:భారతదేశ క్రికెట్ నిర్వాహకులు వర్గం:1949 జననాలు వర్గం:పశ్చిమ గోదావరి జిల్లా రాజకీయ నాయకులు వర్గం:పశ్చిమ గోదావరి జిల్లా నుండి ఎన్నికైన లోక్‌సభ సభ్యులు వర్గం:పశ్చిమ గోదావరి జిల్లా పారిశ్రామికవేత్తలు
మెండు శ్రీనివాస్
మెండు శ్రీనివాస్, తెలంగాణ రాష్ట్రానికి చెందిన సీనియర్ జర్నలిస్టు. ఆంధ్రజ్యోతి పత్రిక స్టేట్‌ బ్యూరోచీఫ్‌గా, సీఎంవో బీట్ రిపోర్టర్‌గా పనిచేశాడు.
జననం
శ్రీనివాస్ తెలంగాణ రాష్ట్రం, వ‌రంగ‌ల్ జిల్లా లోని పరకాల పట్టణంలో జన్మించాడు.
వ్యక్తిగత జీవితం
శ్రీనివాస్‌కు భార్య, ఇద్దరు కుమారులు ఉన్నారు.
పత్రికారంగం
ప్రైవేట్ టీచర్ గా పనిచేసిన శ్రీనివాస్, 1993 జూలైలో భూపాలపల్లి కేంద్రంలో ఈనాడు మండల విలేఖరిగా తన పాత్రికేయ జీవితాన్ని ప్రారంభించాడు. ఆ తరువాత 1994లో కొత్తగా ప్రారంభిన వార్త దినపత్రికలో మండల విలేఖరిగా చేరాడు. 1998లో వార్త జగిత్యాల ఆర్ సీ ఇన్ చార్జిగా వెళ్ళాడు. 2000లో వార్త కరీంనగర్ బ్యూరోగా నియామకమై అక్కడ మూడేళ్ళపాటు పనిచేశాడు. ఆ తరువాత గుంటూరు వార్త బ్యూరోగా అక్కడ నాలుగేళ్ళు పనిచేశాడు. కొద్దికాలం ఓ పత్రికలో డెస్క్ కూడా పనిచేశాడు. 2008లో ఆంధ్రజ్యోతి స్టేట్ బ్యూరోలో రిపోర్టర్ గా చేరి, ఆంధ్రజ్యోతి స్టేట్ బ్యూరో చీఫ్ స్థాయికి ఎదిగాడు. 2001లో తెలంగాణ రాష్ట్ర సమితి పార్టీ ఏర్పడిన నాటినుండి ఆ పార్టీకి సంబంధించిన బీట్ న్యూస్ నుంచి ప్ర‌ధాన వార్త‌ల వరకు రాశాడు.
మరణం
ఆంధ్రజ్యోతి క్రికెట్ టీమ్ పీసీసీ క్రికెట్ క్లబ్ ఫ్రెండ్లి మ్యాచ్ కోసం శ్రీనివాస్ తన స్వగ్రామం పరకాలకు వెళ్ళాడు. 2022, జూన్ 5న క్రికెట్ అటలో ఓఎనర్‌గా బ్యాటింగ్‌కు వెళ్ళి 12 ఓవర్ల పాటు బ్యాటింగ్ చేశాడు. బాగా అలసిపోయిన శ్రీనివాస్‌కు గుండెపోటు రావడంతో స్నేహితులు ఆసుపత్రిలో చేర్చారు. ఆసుపత్రిలో చికిత్సపొందుతూ మృతిచెందాడు. శ్రీనివాస్‌ మృతిపట్ల ముఖ్యమంత్రి కేసీఆర్‌, మంత్రులు కేటీఆర్, టి. హరీష్ రావు, ఎంపి రేవంత్ రెడ్డి, ఎమ్మెల్యే ఈటెల రాజేందర్ తదితరులు సంతాపం తెలిపారు.
మూలాలు
వర్గం:వరంగల్లు జిల్లా వ్యక్తులు వర్గం:తెలంగాణ పాత్రికేయులు వర్గం:2022 మరణాలు
గుళ్ళపల్లి
గుళ్ళపల్లి  బాపట్ల జిల్లా, చెరుకుపల్లి మండలానికి చెందిన రెవెన్యూయేతర గ్రామం.
గ్రామంలో ప్రధాన పంటలు
వరి, అపరాలు, కూరగాయలు
గ్రామంలో ప్రధాన వృత్తులు
వ్యవసాయం, వ్యవశాఆయాఆధారిత వృత్తులు
గ్రామ ప్రముఖులు
వర్గం:చెరుకుపల్లి మండలం (బాపట్ల జిల్లా) రెవిన్యూయేతర గ్రామాలు
యముడు 3
యముడు 3 2017లో విడుదలైన తెలుగు సినిమా. సింగం 3 పేరుతో తమిళంలో జ్ఞానవేల్ రాజా సమర్పణలో స్టూడియో గ్రీన్, పెన్ మూవీస్ బ్యానర్‌పై నిర్మించిన ఈ సినిమాకు హరి దర్శకత్వం వహించగా సూర్య, అనుష్క, శ్రుతి హాసన్ ప్రధాన పాత్రల్లో నటించిన ఈ సినిమాను తెలుగులో సురక్ష్ ఎంట‌ర్‌టైన్‌మెంట్ మీడియా బ్యానర్‌పై శివకుమార్ మల్కాపురం 2017 ఫిబ్రవరి 9న విడుదల చేశాడు.
కథ
కర్ణాటకకు చెందిన పోలీస్ కమిషనర్ దారుణ హత్యకు గురవుతాడు. దీనిని పరిశీలించడానికి ఆంధ్రప్రదేశ్‌కు చెందిన నరసింహం(సూర్య)ను డిప్యూటేషన్ మీద అక్కడికి రప్పించుకుంటాడు హోం మినిస్టర్(శరత్ బాబు). అక్కడకు చేరుకున్న నరసింహం, కమీషనర్‌ను చంపింది మధుసూదన్ రెడ్డి (శరత్ సక్సేనా) ఈ గ్యాంగ్ వెనక ఆస్ట్రేలియాలో ఉండే  విఠల్ (అనూప్ సింగ్) హస్తం ఉందని తెలుసుకొని పట్టుకోవడానికి ఆస్ట్రేలియాకు బయలుదేరతాడు. అక్కడికి చేరుకున్న నరసింహకు కొన్ని ఎదురవుతాయి. వాటిని ఎలా అధిగమించాడు. అసలు అనూప్ కమీషనర్‌ను చంపడానికి గల కారణాలు ఏంటి? నరసింహ ఈ మిషన్‌ను పూర్తి చేయగలిగాడా లేదా అనేదే మిగతా సినిమా కథ.
మూలాలు
వర్గం:2017 తెలుగు సినిమాలు
శివ పార్వతుల ఆలయం (అనపర్తి)
శివ పార్వతుల ఆలయం తూర్పు గోదావరి జిల్లా, అనపర్తి లో ఉంది. ఆలయ పైభాగంలో ముందు వైపున కూడా చిన్న చిన్న శిల్పాలు వున్నాయి.
ఆలయ చరిత్ర
పూర్వం ఈ గ్రామంలో ఒక వ్యక్తి సారా వ్యాపారం భారీఎత్తున సాగించేవాడు. అది నిరంతరం సాగుతున్నా అతనికి ఎలాంటి తృప్తి వుండేది కాదు. ప్రస్తుతం ఆలయ ప్రదేశంలో అప్పట్లో ఒకరేగి చెట్టు వుండేది. ఒకనాడు ఒకసాధువు ఆ ప్రాంతానికి వచ్చి ఆ రాత్రి రేగి చెట్టు దగ్గర మకాం చేశాడు. తెల్లవారేసరికి ఆ సాధువు లేడు కానీ ఆ రేగిచెట్టు ముందు అమ్మవారి ఫోటో ఒకటి పెద్దది పెట్టివుంది. ఆ రాత్రే గ్రామంలో ఉన్న సారా వ్యాపారికి పార్వతి అమ్మవారు కలలో కన్పించి అతను చేస్తున్న వ్యాపారం- మానెయ్యమని, తనని సేవిస్తూ వుండమని అతనికి శుభంకలుగుతుందని చెప్పి అదృశ్యమయింది. ఆనాటితో అతను తను చేస్తున్న సారా వ్యాపారాన్ని పూర్తిగా వదిలిపెట్టి, అక్కడ చిన్న మందిరంలాంటిదాన్ని నిర్మించి, సాధువు వదిలిపెట్టిన అమ్మవారి పఠాన్ని అందులో ఉంచి పూజలు చేసుకుంటూ ఉండిపోయాడు. క్రమంగా భక్తులు ఆ దేవాలయానికి రావడం ప్రారంభించారు. అమ్మవారికి ఏదయినా మొక్కుకుంటే అది నెరవేరడంతో భక్తుల సంఖ్య క్రమంగా పెరగడం ప్రారంభమయింది. భక్తుల చందాలతో అమ్మవారి విగ్రహాన్ని కడురమ్యంగా, నేర్పరి అయిన శిల్పులతో చేయించి పెద్దల సమక్షములో ఆలయంలో ప్రతిష్టించారు.
ఉత్సవాలు
ఈ ఆలయం లో ఈ శివపార్వతుల దేవీనవరాత్రులు,మహాశివరాత్రి ఉత్సవాలు ఘనంగా చేస్తారు.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
విమల (రచయిత్రి)
విమల 1963 లో జన్మించారు.ఈమె ప్రముఖ తెలుగు కవయిత్రి  .విమోచన పత్రికా సంపాదకురాలు: అడవి ఉప్పొంగిన రాత్రి  వీరి ప్రచురిత కవితాసంపుటం(1986). వీరు ఉద్యమ స్ఫూర్తితో రచనలు చేస్తూ, స్త్రీ స్వేచ్చా కార్యక్రమాలలో పాల్గొంటూ ఉంటారు.ప్రస్తుతం ప్రగతి శీల మహిళా సంఘం రాష్ట్ర కార్యదర్శిగా పని చేస్తున్నారు ఈ టీవీ-2, సాక్షి టీవీ లకు స్త్రీల కార్యక్రమ రచయిత గా ఉన్నరు.ప్రస్తుతం అమన్ వేదిక రైన్ బో హోమ్స్ అనే పిల్లల సంస్థ కు సలహాదారు( కన్సల్ టెంట్) గా ఉన్నారు. ఈమె రాసిన రెండు కవితలను ఆంధ్రప్రదేశ్ ప్రభుత్వ బిఏ పాఠ్యాంశంగా చేర్చారు.అంబేద్కర్ దూర విద్యా విధాన పాఠ్యాంశములలోనూ చేర్చారు. .ప్రకృతి పౌండేషన్ సభ్య కళాకారులలో ఒకరు.
సాహిత్య కృషి
విమల కవిత్వాన్ని విప్లవ స్త్రీవాద కవిత్వంలో రెందవ దశ లో ఉన్నట్లు గుర్తిస్తారు. ఎమర్ఝన్సీ రోజుల తర్వాత నుండి 2000 సంవత్సరము వరకూ వెలువడిన కవిత్వాన్ని రెండవ దశగా పరిగణించడం జరుగుతుంది.విప్లవ కవిత్వాన్ని సున్నితంగా చెప్పడం అనే  కళా నైపుణ్యం ఈమె లో చూడొచ్చు.మృగన  లోని చాలా కవితలు 1990 ల తరువాత రాసినవే స్త్రీవాదమూ విప్లవ రెండూ ఉంటాయి.ు అడవి ఉప్పొంగిన రాత్రి ఈమె కలం నుండి జాలువారిన స్త్రీవాద కవితా సంపుటం.
విమల కవిత్వంలో ప్రధాన లక్షణం ఆమె అనుభవాల గాఢత. రెండవది: ఆమెను ఆవరించిన ఏకాంతత. మరో విశేషం: స్మృతులను ఎంతగా నెమరువేసుకున్నా, వాటిల్లో భంగపాట్ల తలపోతలు, పశ్చాత్తాపాలూ ఉండవు. కోల్పోయిన ఆత్మీయుల పట్ల తనివి తీరని ఇష్టం కనిపిస్తుంది.
‘‘చీకటి ఆకాశాన మెరిసే/ ఇన్నిన్ని నక్షత్రాలలో మీరెవరు?/ మా కన్నీళ్లు తుడిచేందుకు మృత్యువును స్వచ్ఛందంగా ముద్దాడిన మీరెక్కడ?/ అకాల మర ణాన్ని వరించిన/ నా ప్రియ సహచరుల జాడల్ని వెతుక్కుంటూ/ ఈ రాత్రి చెప్పరాని నిరాశతో/ దుఃఖంతో, క్రోధంతో, ఆకాశాన్ని ఎలుగెత్తి పిలుస్తాను.’’
విప్లవ కవులుగా ప్రసిద్ధులైన కవి పరంపరలో ఇంద్రగంటి శ్రీకాంతశర్మ ఇష్టపడే ఇద్దరి కవిత్వ ప్రకటన రీతి  ఒకరు శ్రీ శివసాగర్ ఐతే మరొకరు విమల. విమలకు విశేషించి- ఇతివృత్తం మాత్రమే కవిత్వమనే భావం కాకుండా అంతకుమించిన ‘‘అనుభవానికి’’ విలువ ఇవ్వడం ఆమె ప్రత్యేకత.జీవితాన్ని ప్రేమించగల వాళ్లే ఈ విధంగా రాయగలరని ఇంద్రగంటి శ్రీకాంతశర్మ అభిప్రాయం.
స్త్రీ తన కవితా వస్తువు పట్ల చూసే చూపు కచ్ఛితంగా తనదైన స్పష్టతను కలిగి ఉంటుంది. 'మనం ఏమైనా మన అంతిమ కర్తవ్యం/ గరిట తిప్పడంగా చేసిన ఈ వంటిళ్ళను / ధ్వంసం చేద్దాం రండి!/ ఇక గిన్నెలపై ఎవ్వరి పేర్లూ వద్దు / వేర్వేరు స్వంత పొయ్యిలను / పునాదులతో సహా తవ్విపోద్దాం రండి!' అని విమల రాసిన కవిత్వం
“భయం భయంగా నిశ్శబ్దంగా నిరాశగా
మా అమ్మొక ప్రేతంలా తేలుతూ ఉంటుందిక్కడ
అసలు మా అమ్మే నడుస్తున్న వంటగదిలా ఉంటుంది.
… ఆమెను చూస్తే ఒక గరిటె గానో … పెనం లానో …
మా వంటింటిని అలంకరించిన ఒక పరికరంలానో ఉంటుంది!
ఒక్కోసారి ఆమె
మండుతున్న పొయ్యి లాగా కూడా వుంటుంది. .. ... మన రక్తం పీల్చేసి, మన ఆశల్నీ, కలల్నీ కాజేసి
కొద్ది కొద్దిగా జీవితాంతం పీక్కుతింటున్న
‘మనమంటే 34, 24, 35 కొలతలమైన చోట మొటిమలు మొలవడం, జుట్టురాలడం నడుం సన్నగా లేకపోవడమే మన నిరంతరాందోళనలైన చోట’-
ఇతర లింకులు
వర్గం:తెలుగు కవులు వర్గం:విప్లవ రచయితలు వర్గం:1963 జననాలు
సిపాహీజాల జిల్లా
సిపాహీజాల జిల్లా, త్రిపుర రాష్ట్రంలోని 8 జిల్లాల్లో ఒక జిల్లా. 2012, జనవరి నెలలో త్రిపురలో ఏర్పాటు చేసిన నాలుగు కొత్త జిల్లాల్లో ఇది ఒకటి. జిల్లాలో కొంత భాగం పశ్చిమ త్రిపుర జిల్లా నుండి ఏర్పడింది. ఈ జిల్లాలో బిషాల్‌గర్, బిశ్రామ్‌గంజ్, మేలఘర్, సోనమురా మొదలైనవి ప్రధాన పట్టణాలు.
విభాగాలు
ఈ జిల్లాలో బిషాల్‌గర్ ఉపవిభాగం, సోనమురా ఉపవిభాగం, జంపూయిజాలా ఉపవిభాగం అనే 3 ఉపవిభాగాలు ఉన్నాయి. ఈ జిల్లా పరిధిలో బిషాల్‌గర్, చరిలం, నల్చార్, మోహన్‌భోగ్, బాక్సానగర్, కాథాలియా, జంపూయిజాలా అనే 7 బ్లాక్‌లు ఉన్నాయి.
భౌగోళికం, జనాభా
ఈ జిల్లా 1,043.04 కి.మీ2 (402.72 చ. మై) విస్తీర్ణంలో ఉంది. 2011 భారత జనాభా లెక్కల ప్రకారం, ఈ జిల్లాలో 5,42,731 జనాభా ఉన్నారు. అక్షరాస్యత 98% ఉంది.
రోడ్డుమార్గం
అస్సాం రాష్ట్రంలోని కరీంగంజ్ నుండి త్రిపురలోని సబ్రూమ్ వరకు ఉన్న 8వ జాతీయ రహదారి ఈ జిల్లా మీదుగా వెళుతోంది.
రైల్వేమార్గం
ఈశాన్య సరిహద్దు రైల్వే పరిధిలోని లమ్డింగ్-సబ్రూమ్ మార్గం ఈ జిల్లా మీదుగా వెళుతోంది. ఈ జిల్లాలో బిశ్రామ్‌గంజ్ రైల్వే స్టేషను, బిషాల్‌గర్ రైల్వే స్టేషను అనే రెండు రైల్వే స్టేషన్లు ఉన్నాయి. వీటినుండి త్రిపుర రాజధాని అగర్తలా, అస్సాం, ధర్మనగర్, ఉదయ్‌పూర్, బెలోనియా మొదలైన ప్రాంతాలకు రైల్వే సౌకర్యం ఉంది.
పర్యాటక ప్రాంతాలు
ఈ జిల్లాలో మూడు పర్యాటక ప్రాంతాలు ఉన్నాయి :-
ఇతర లంకెలు
వర్గం:త్రిపుర జిల్లాలు
పాముపొడ తెగులు
పాముపొడ తెగులు రైజోక్టోనియా సోలాని అనే శిలీంద్రం వల్ల కలిగే వ్యాధి. ఈ వ్యాధి సోకిన ఆకులు ఎండిపోయి వేగంగా చనిపోతాయి, ఈ తెగుళ్లను పోడస్ తెగులు అని కూడా అంటారు.
లక్షణాలు
ఈ తెగులు వరి పంటను ప్రధానంగా రెండు దశల్లో ఆశిస్తుంది.
పిలకలు పెట్టు దశ
సామాన్యంగా వరి మొక్క పిలకలు పెట్టు దశ నుండి ఎప్పుడైనా ఈ తెగులు ఆశించవచ్చు. ఈ శిలీంద్రం వలన కాండం పై ఉన్న ఆకుల మీద చిన్న గోధుమరంగు మచ్చలు ఏర్పడి అవి క్రమేపి పెద్దవై పాముపొడ వంటి మచ్చలుగా మారతాయి. ఈ మచ్చలు ఒక క్రమపద్ధతిలో ఉండవు. మచ్చల చుట్టూ గోధుమ వర్ణం కలిగి మధ్య భాగం బూడిదరంగులో ఉంటుంది.
వెన్ను పైకి తీయు దశ
వరి మొక్కలు వెన్నులు పైకితీయు దశ లో శిలీంద్రం వ్యాపించి ఆకులపై మచ్చలు ఒక దానితో ఒకటి కలిసిపోయి ఆకులు, మొక్కలు ఎండిపోతాయి. వరి మొక్కలు పిలకలు పెట్టే దశలో తెగులు సోకినప్పటికీ వెన్ను పైకి తీయు దశలో పై ఆకులు ఎండిపోతున్న సమయంలో రైతులు దీనిని గుర్తించడం జరుగుతుంది. ఈ శిలీంద్రం వలన ఏర్పడిన మచ్చలపై ఆవగింజ పరిమాణంలో ఈ నల్లటి శిలీంద్ర బీజాలు ఉత్పత్తి అవుతాయి.
వ్యాప్తి
వరి పైరు కోసే సమయంలో ఈ బీజాలు కొన్ని రాలిపోయి మరి కొన్ని ధాన్యంతో కూడా కలుస్తాయి. ప్రవాహపు నీటి ద్వారా శిలీంద్ర బీజాలు ఒక పొలం నుండి ఇంకో పొలానికి చేరతాయి. వరి మొక్కల పైన కాకుండా చాలా రకాల గడ్డిజాతి కలుపు మొక్కలపై కూడా వృద్ధి చెందుతుంది. వాతావరణంలో తేమ అధికంగా ఉండి ఉష్ణోగ్రత 23-35 సేం.గ్రే మధ్య ఉన్నపుడు, వరి నాట్లు దగ్గర దగ్గరగా నాటినప్పుడు, అధిక నత్రజని ఎరువులు వేసినప్పుడు ఈ తెగులు అధికంగా వృద్ధి చెందుతుంది.
యాజమాన్య పద్ధతులు
1.విత్తనశుద్ధి చేసిన విత్తనాలను వాడాలి.
2.వ్యాధి నిరోధక రకాలను వాడాలి.
సేంద్రియ నివారణ
1.శొంఠి పాల కషాయాన్ని పిచికారి చేయాలి.
2.బయోగ్యాస్ నుండి వచ్చిన స్లర్రి ని వడపోసి తగిన మోతాదులో నీటికి కలిపి పిచికారి చేయాలి.
దేవులపల్లి వెంకటేశ్వరరావు
దేవులపల్లి వెంకటేశ్వరరావు కమ్యూనిస్టు పార్టీ సెక్రటేరియట్ సభ్యుడు, నల్లగొండ జిల్లా పార్టీ కార్యదర్శి. 1951 వరకు జరిగిన తెలంగాణ సాయుధ రైతాంగ పోరాటానికి గుండెలాంటి నల్గొండ జిల్లా పార్టీ సారధిగా అటు పోరాటంలోనూ, ఇటు సిద్ధాంత చర్చలోనూ అగ్రభాగాన నిల్చిన వ్యక్తి.
జీవిత విశేషాలు
ఆయన 1917 జూన్ 2న వరంగల్ జిల్లా ఇనుగుర్తిలో జన్మించారు. కానీ ఆయన స్వస్థలం సూర్యాపేట సమీపంలోని చందుపట్ల గ్రామం. ఆయన సంపన్న భూస్వామ్య కుటుంబంలో జన్మించారు. ఆయన బాలవితంతువైన శ్రీరంగమ్మను వివాహం చేసుకున్నారు. దేవులపల్లి ప్రాథమిక విద్యాభ్యాసం చందుపట్ల సమీపంలోని తిరుమలగిరి, నామవరం గ్రామాల్లోనూ, మాధ్యమిక విద్య సూర్యాపేటలోనూ, హైస్కూలు చదువు వరంగల్‌లోనూ సాగింది. ఉస్మానియా విశ్వవిద్యాలయం నుంచి బహిష్కరింనబడంతో జబల్పూరు వెళ్ళి అక్కడ బి.ఎ. డిగ్రీ పూర్తి చేసుకున్నారు. అక్కడే జాతీయోద్యమంతోనూ కమ్యూనిస్టు సాహిత్యంతోనూ పరిచయం ఏర్పడింది. స్వగ్రామం వచ్చిన ఆయన 1939లో కమ్యూనిస్టు పార్టీలో చేరారు. అప్పటికే నిజాం పాలనలో కమ్యూనిస్టు పార్టీపై నిషేధం ఉంది. హైదరాబాద్‌లో ‘కామ్రేడ్స్‌ అసోసియేషన్‌’ నిర్మాతల్లో ఆయన ప్రథములు. ఉద్యమం సాయుధ పోరాట రూపం తీసుకున్న కాలంలో అంటే 1941-51 దశాబ్దంలో కీలకమైన నల్గొండ జిల్లా పార్టీ బాధ్యతలు చేపట్టి యూనియన్‌ సైన్యాలపై కొనసాగిన పోరాటానికి కూడా నాయకత్వం వహించి పోరాట విరమణ వాదాన్ని వ్యతిరేకించాడు. తెలంగాణ పోరాట చరిత్రను ఆయన సవివరంగా గ్రంథస్థం చేసినా అందులో మొదటి భాగమే అందుబాటులోకి వచ్చింది. ‘జనగామ ప్రజల వీరోచిత పోరాటం’. ‘హైదరాబాద్‌ కౌల్దారీ చట్టం’ అనే పుస్తకాలు రాశారు. పోరాట విరమణ తర్వాత కాలంలో 1957లో నల్గొండ నియోజకవర్గం నుంచి పార్లమెంటు సభ్యునిగా ఎన్నికయారు. ఆయన మొత్తం పొలాన్ని కౌలుదారులకే ఇచ్చేశాడు. 1962లోనూ, 1964లోనూ డిటెన్యూగా, 1970లో నాగిరెడ్డి కుట్రకేసులో ముద్దాయిగానూ జైలు జీవితం గడిపారు. కుట్ర కేసులో నాలుగు సంవత్సరాలు కారాగార శిక్ష విధించగా బెయిల్‌పై విడుదలయ్యారు.
తెలంగాణ సాయుధ పోరాటంలో
తెలంగాణ సాయుధ పోరాట కాలంలో ఎనిమిది సంవత్సరాలు, నక్సల్‌బరి పోరాటకాలంలో 9 సంవత్సరాలు ఆయన అజ్ఞాతంలో ఉన్నారు. ఉమ్మడి కమ్యూనిస్టు పార్టీలో కేంద్ర కమిటీ సభ్యునిగా, సీపీయం నుంచి విడిపోయిన తర్వాత ఆంధ్రప్రదేశ్‌ విప్లవ కమ్యూనిస్టు పార్టీ కార్యదర్శిగా, అనంతరకాలంలో ‘భారత విప్లవకారుల సమైక్యతా కేంద్రం’ కేంద్ర కమిటీ కార్యదర్శిగా, ప్రొలిటేరియన్‌ పాత్‌, సంకేతం, జనశక్తి పత్రికల ద్వారా దేశంలో కమ్యూనిస్టు విప్లవకారుల్లో పొడ చూపిన అతివాద, మితవాద పెడధోరణులకు వ్యతిరేకంగా తరిమెల నాగిరెడ్డితో కల్సి ఆయన చేసిన పోరాటం అద్వితీయం. ఈ సిద్ధాంత పోరాటంలో వారి జోడి అపూర్వం.
పోరాట యోధుడు
జనగామ ప్రాంతంలో చెదిరిన ఉద్యమాన్ని సాయుధ పోరాట దశకు చేర్చి, బెదిరిన ప్రజలను వీరుయోధులుగా తీర్చిదిద్ది ఏనాడూ శత్రువు చేతికి చిక్కకుండా పోరాట ప్రాంతాల్లో, సాయుధ దళాలతోనే వుంటూ అడుగడుగున పార్టీలోని మితవాదుల కుట్రలను ఎదిరిస్తూ రజాకార్లకే కాకుండా యాభై వేల నెహ్రూ సైన్యాలను సైతం మూడేళ్లకు మూడేళ్లకుపైగా ముప్పుతిప్పలు పెట్టిన పోరాటానికి, మార్గదర్శి ఆయన. 1944-51 దాకా ఏడేళ్లపాటు ప్రజలను పోరాటానికి సిద్ధం చేయడానికి భావజాల వ్యాప్తికోసం, జరిగిన అన్యాయాలను లోకం దృష్టికి తేవడం కోసం పల్లెపల్లె, ఇల్లిల్లు తిరిగి బాధితులను స్వయంగా కలిసి వెట్టిచాకిరి, ఆకునూరు-మాచిరెడ్డి పల్లె దురంతాలు, నల్గొండ ప్రజల వీరోచిత పోరాటం జనగామ ప్రజల పోరాటం వంటి విలువైన సాహిత్యం వెలువడింది.
నల్గొండ జిల్లా కడవెండి గ్రామంలో శాంతియుతంగా సాగుతున్న వాలంటరీ దళ ఊరేగింపుపై 1946 జూలై 6న భూస్వాముల గూండాలు కాల్పుల్లో దొడ్డి కొమురయ్య మరణించాడు. దీంతో తెలంగాణ రైతాంగ ప్రజా ఉద్యమం ఉన్నత స్థాయికి చేరి, సాయుధ పోరాట రూపం తీసుకున్నది. 1946 డిసెంబర్ నాటికి దాదాపు120 గ్రామాల్లో గ్రామ రాజ్యాలేర్పడి 3,000 ఎకరాల భూస్వాముల భూములను పేదలకు పంచారు. 1946 నుండి 1951 వరకు సాగిన ఈ పోరాటంలో డీవీ ప్రధాన పాత్రధారి. సాయుధ పోరాటాన్ని విరమించాలని 1948లో ఆంధ్ర కమ్యూనిస్టు పార్టీ నిర్ణయించినప్పుడు డీవీ ‘తెలంగాణ సాయు ధ పోరాటాన్ని విరమించాలనే తప్పుడు ధోరణులపై విమర్శ’ అన్న గ్రంథాన్ని రచించారు.
రచయితగా
దేవులపల్లి కలం నుంచే మా భూమి వంటి అనేక నాటకాలకు, కళారూపాలకు, రచనలకు, పాటలకు, బుర్రకథలకు కథావస్తువుగా మారింది. 1983-84లో దేవులపల్లి గళం నుంచి జాలువారి అక్షరరూపం సంతరించుకున్న తెలంగాణ ప్రజల సాయుధ పోరాట చరిత్ర (1946-1951) సాయుధ పోరాట కాలం నాటి, అంతకన్న రెండు మూడు దశాబ్దాలకు పూర్వం వున్న ఆర్థిక, సామాజిక, సాంస్కృతిక, రాజకీయ పరిస్థితులను, జన జీవన స్థితిగతులను వివరించే సాధికారత కలిగిన ఏకైక ప్రామాణిక గ్రంథమని చెప్పవచ్చు.
ఇతర లింకులు
వర్గం:1917 జననాలు వర్గం:1984 మరణాలు వర్గం:గుండెపోటు మరణాలు వర్గం:కమ్యూనిస్టు నాయకులు వర్గం:తెలుగు రచయితలు వర్గం:విప్లవ రచయితలు వర్గం:తెలంగాణ సాయుధ పోరాట యోధులు వర్గం:సూర్యాపేట జిల్లా రచయితలు వర్గం:సూర్యాపేట జిల్లా కమ్యూనిస్టు నాయకులు
చేపల పొదుగుదల స్థల కేంద్రము
చేపల పొదుగుదల స్థల కేంద్రాలు అనేవి చేపలను కృత్రిమంగా సృష్టించిండానికి ఉపయోగించే ప్రదేశాలు. ప్రపంచ వ్యప్తంగా చేపల సాగు ద్వారా వచ్చే ఆధాయం 2008వ సంవత్సరంలో US$98.4 మిలియన్లు. ఈ ఆధాయంలో చైనా మెుదటి స్థానం దక్కించుకుంది.
మూలాలు
వర్గం:జల వ్యవసాయం వర్గం:చేపల పెంపకం
మానేరు నది
మానేరు నది లేదా "మానైర్" లేదా మానేరు" భారతదేశంలోని గోదావరి నదికి ఉపనది . మానేరునది సిరిసిల్ల డివిజన్‌లో ప్రారంభం కాగా దీనిపై గంభీరావుపేట్ వద్ద ఎగువ మానేరు డ్యామ్, మధ్య మానేరు డ్యామ్ లను, కరీంనగర్ వద్ద దిగువ మానేరు డ్యామ్ నిర్మించారు. అనంతరం ఈ నది గోదావరిలో కలుస్తుంది. దిగువ మానేరు డ్యామ్ తెలంగాణ రాష్ట్రం లోని కరీంనగర్ ప్రజలకు త్రాగునీటిని అందిస్తుంది. ఇది 163.000 హెక్టార్లకు (400,000 ఎకరాల) సాగు నీటిని అందించడమేకాకుండా మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది. ఈ నదిపై కరీంనగర్ కేబుల్ బ్రిడ్జి నిర్మించబడింది.
ఇషానా
ఇషానా (సంస్కృతం: ईशान, IAST: Īśāna), భారతీయ పురాణాలలో ఒక దేవత. అతను తరచుగా హిందూ దేవుడు శివ రూపాలలో ఒకరిగా పరిగణించబడతాడు, పదకొండు రుద్రులలో కూడా తరచుగా లెక్కించబడతాడు. హిందూమతంలో, కొన్ని బౌద్ధమతం, జైనమతం అతను ఈశాన్య దిశలో దిక్పాలకుడు. వాస్తు శాస్త్రంలో, భూమి ఈశాన్య మూలను "ఈశానా" అని సూచిస్తారు.
వేదాలలో
కృష్ణ యజుర్వేదంలోని తైత్తిరీయ అరణ్యకలో కనుగొనబడిన పంచబ్రహ్మ మంత్రాలలో ఒకదానిలో ఈశానా ప్రారంభ ప్రస్తావన ఉంది: ఈశానస్సర్వ విద్యానామ్ ఈశ్వరస్ సర్వ భూతానాం బ్రహ్మాధిపతిర్ బ్రహ్మణో’ధిపతిర్ బ్రహ్మ శివో మే అస్తు సదాశివోమ్ సభరత్నం శివాచార్యుల అనువాదం: "ఈశానా భగవానుడు - సర్వ జ్ఞానము, ఆధ్యాత్మిక శాస్త్రములను బోధించేవాడు. అన్ని జీవులకు పోషకుడు, నియంత్రకుడు, సదాశివ నిర్దేశకుడు, బ్రహ్మ, విష్ణువు, అష్ట విద్యేశ్వరులకు మార్గనిర్దేశం చేసే, నిర్దేశించే అధికారం. ఇతరులు - ఈ శివలింగంలో తనను తాను ప్రతిష్టించగలడు. అటువంటి నిరపాయమైన ఉనికి ద్వారా, నాలో సంపూర్ణ స్వచ్ఛత, ఐశ్వర్యం కలుగుగాక. ఓం"
పురాణాలలో
అనేక పురాణాలు ఇషానను పేర్కొన్నాయి, వాటిలో కొన్ని ఇక్కడ వివరంగా ఉన్నాయి.
శివ పురాణం
శివ పురాణం లో, ఈశాన శివుని రూపం లేదా అంశంగా వర్ణించబడింది. దుర్మార్గులను అరికట్టేటప్పుడు, తెలివితేటలు ఉన్నవారికి ఈశానుడు జ్ఞానాన్ని, సంపదలను ప్రసాదిస్తాడని పురాణం పేర్కొంది. చెవి, వాక్కు, ధ్వని, ఈథర్‌లకు అధిపతిగా ఉండే శివుని రూపంగా అలాగే "వ్యక్తిగత ఆత్మ, ప్రకృతిని ఆస్వాదించేవాడు"గా ఈశానా ప్రకటించబడింది.
లింగ పురాణం
లింగ పురాణంలోని ఒక శ్లోకం ఈశానుని "అందరికీ సర్వవ్యాపియైన ప్రభువు" అని వర్ణిస్తుంది. మరొక శ్లోకంలో, ఈశానుడి విగ్రహాన్ని తయారు చేసే వ్యక్తి "విష్ణు లోకంలో గౌరవించబడ్డాడు" అని చెప్పబడింది. ఒక పద్యంలో, అతను గొడ్డలి ని పట్టుకున్నాడని చెప్పబడింది, మరొకదానిలో, అతను త్రిశూలం పట్టుకున్నట్లు వర్ణించబడింది. ఇషానా ప్రతి జీవిలో ప్రసంగం అవయవంగా వర్ణించబడింది.
బ్రహ్మవైవర్త పురాణం
శ్రీకృష్ణుని ఎడమ కన్ను నుండి ఈశానుడు జన్మించాడని బ్రహ్మవైవర్త పురాణం చెబుతోంది. అతను పులి చర్మాన్ని ధరించి, తలపై అర్ధచంద్రాకార కిరీటంతో అలంకరించబడి, మూడు కళ్ళు కలిగి త్రిశూలం, పతిస్సా (కత్తి), గదను పట్టుకుని ఉన్నట్లు వర్ణించబడింది.
పంచబ్రహ్మలలో ఒకరిగా
పంచబ్రహ్మలు అనేవి శివుని ఐదు నిర్దిష్ట అంశాలు సమిష్టిగా కలిసి ఉంటాయి. ఈ అంశాలలో సద్యోజాత, వామదేవ, అఘోర, తత్పురుష, ఈశాన ఉన్నాయి. తైత్తిరీయ ఆరణ్యకలో ఉన్న పంచబ్రహ్మ మంత్రాణిలో ఈ ప్రతి అంశం వారి స్వంత మంత్రంలో కీర్తించబడింది.
వాస్తు శాస్త్రంలో
వాస్తు శాస్త్రం ప్రకారం, గృహాలు, కార్యాలయాలు ఈశాన్యంలో ఉండటం శుభప్రదం. ఉత్తరం అనేది సంపద నివసించే దిశ, కుబేరునితో సంబంధం కలిగి ఉంటుంది, అయితే తూర్పు అనేది ఇంద్రుడితో సంబంధం ఉన్న జ్ఞానం ఉండే దిశ.
సంకేతాల అద్యయనము
ఇషానా మూడు కళ్ళు, ప్రశాంతమైన రూపాన్ని, తెల్లటి ఛాయతో, తెల్లటి గుడ్డ, పులి చర్మంతో ధరించినట్లు వర్ణించబడింది. అతని తలపై, నెలవంక ఉన్న జటా-మకుటాన్ని తప్పనిసరిగా ఉంచాలి.
బౌద్ధమతం, షింటోలో మతం
అతను కామధాతువు ఆరవ స్వర్గం అయిన పరనిర్మితవశవర్తి దేవతలలో ప్రధానుడు. ఐనోషో ప్రకారం, ఈ దేవత పాపియాలతో పాటు షింటో దేవత ఇజానాగికి పర్యాయపదంగా ఉందని ఒక సిద్ధాంతం ఉంది. జపాన్ ఆదిమ సృష్టికర్త దేవుళ్ళైన ఇజానాగి, ఇజానామిల పేర్లు ఇషానా, ఇసాని అనే సంస్కృత పేర్లతో సమానమైనవని జిన్నో షాటోకి కూడా పేర్కొన్నాడు.
మూలాలు
వర్గం:దేవాలయాలు
కార్గిల్ యుద్ధం
కార్గిల్ యుద్ధం, భారత్ పాకిస్తాన్ మధ్య మే - జూలై 1999 లో కాశ్మీర్ లోని కార్గిల్ జిల్లాలో, మరికొన్ని సరిహద్దుల వద్ద జరిగింది. ఈ యుద్దానికి కారణం పాకిస్తాన్ సైనికులు, కాశ్మీరీ తీవ్రవాదులు నియంత్రణ రేఖ దాటి భారతదేశంలోకి చొరబడడం. యుద్ధ ప్రారంభ దశలో పాకిస్తాన్ ఇది కాశ్మీరీ తిరుగుబాటుదారులు చేస్తున్న యుద్ధంగా పేర్కొన్నప్పటికీ యుద్ధంలో మరణించిన వారి దగ్గర లభించిన ఆధారాలను బట్టి, తర్వాత పాకిస్తాన్ ప్రధానమంత్రి, సైన్యాధిపతులు చేసిన వ్యాఖ్యలను బట్టీ ఇందులో పాకిస్తాన్ సైనిక దళాల హస్తం ఉందని రుజువయ్యింది. నియంత్రణరేఖ దాటి పాకిస్తాన్ ఆక్రమించుకున్న ప్రదేశాలను భారత సైన్యం, భారతీయ వాయుసేన సహకారంతో తిరిగి స్వాధీనపరుచుకుంది. అంతర్జాతీయంగా వస్తున్న వత్తిడిని తట్టుకోలేక పాకిస్తాన్ సైన్యం వెనుతిరిగింది. ఎత్తైన పర్వత ప్రాంతాల మీద జరిగిన యుద్ధాలకి ఇది తాజా ఉదాహరణ. ఇంత ఎత్తులో యుద్ధం జరగడం వల్ల ఇరు పక్షాలకి ఎన్నో ఇబ్బందులు ఎదురయ్యాయి. అణుబాంబులు కలిగియున్న దేశాల మధ్య జరిగిన యుద్ధాలలో ఇది రెండోది (మొదటిది చైనా - సోవియట్ ల మధ్య 1969 లో జరిగింది.
ప్రదేశం
భారత్-పాకిస్తాన్ విభజన జరగక ముందు కార్గిల్ ప్రాంతం లద్దాక్ ప్రాంతం లోని బల్టిస్తాన్ జిల్లాలో భాగంగా ఉండేది. మొదిటి కాశ్మీర్ యుద్ధం (1947–48) తర్వాత నియంత్రణ రేఖ బల్టిస్తాన్ జిల్లాగుండా ఏర్పడింది. దీంతో కార్గిల్ ప్రాంతం భారతదేశంలోని జమ్మూ-కాశ్మీర్ లో భాగమైంది. 1971లో యుద్ధంలో పాకిస్తాన్ ఓడిపోయిన తర్వాత ఇరు దేశాలు సిమ్లా ఒప్పందాన్ని కుదుర్చుకున్నాయి. ఆ ఒప్పందం ప్రకారం ఈ సరిహద్దుని అంగీకరించడంతో పాటు ఇక్కడ ఎటువంటి కాల్పులకు దిగకూడదు. thumb|left|190px|యుద్ధం జరిగిన ప్రదేశం కార్గిల్ ప్రాంతం శ్రీనగర్ నుంచి 205 కి.మీ. ల దూరంలో ఉంది. హిమాలయాల్లోని మిగతా ప్రాంతాల లాగా కార్గిల్ ప్రాంతంలో కూడా వాతావరణం చాలా చల్లగా ఉంటుంది. శీతాకాలంలో ఉష్ణోగ్రత −48 °C గా ఉంటుంది. శ్రీనగర్ - లేహ్ లను కలిపే జాతీయ రహదారి (NH 1D) కార్గిల్ గుండా వెళుతుంది. ఈ ప్రాంతం లోకి పాకిస్తాన్ చొరబాటుదారులు వచ్చి 160 కి.మీ. పొడవునా కొండలపైనుంచి కాల్పులు జరిపారు. కొండల మీదున్న సైనిక స్ధావరాలు 16,000 అడుగుల ఎత్తులో (కొన్నైతే 18,000 అడుగుల ఎత్తులో) ఉన్నాయి. కార్గిల్ మీదే దాడికి దిగడానికి ముఖ్యకారణం, చుట్టూ ఉన్న ముఖ్యమైన సైనిక స్ధావరాలను స్వాధీన పర్చుకోవడం ద్వారా ఆ ప్రాంతం పై పట్టు సాధించడం. అంతేకాక ఎత్తైన ప్రదేశాన్ని ఆక్రమించుకోవడం వల్ల కింద నుంచి పోరాడేవారి సంఖ్య ఎన్నో రెట్లు అధికంగా ఉండాలి. దానికి తోడు గడ్డకట్టుకు పోయేంత చల్లటి ఉష్ణోగ్రతలు మరో అడ్డంకి.
నేపథ్యం
thumb|భౌగోళికంగా కీలకంగా ఉన్న కార్గిల్ పట్టణం 1971 లో భారత్-పాకిస్తాన్ యుద్ధం తర్వాత ఇరు దేశాల మధ్య ప్రత్యక్ష ఘర్షణలు తక్కువే అయినా సియాచెన్ హిమానీనదం మీద పట్టు సాధించటానికి ఇరు దేశాలు చుట్టు పక్కల ఉన్న కొండల మీద సైనిక స్ధావరాలను ఏర్పాటు చేస్తుండటంతో ఘర్షణలు పెరిగాయి. 1990లలో కాశ్మీర్ లో పాకిస్తాన్ ప్రేరేపిత వేర్పాటువాదం, అణు ప్రయోగాల వల్ల ఉద్రిక్త పరిస్థిలు నెలకొన్నాయి. వీటిని తగ్గించుకోడానికి ఇరు దేశాలు కాశ్మీర్ సమస్యని కేవలం శాంతియుత మార్గాల ద్వారా పరిష్కరించుకోవాలని లాహోర్ లో ఒప్పందం కుదుర్చుకున్నాయి.
1998 -1999 ల మధ్య శీతాకాలములో పాకిస్తాన్ సైన్యం కొంత మంది సైనికులను ముజాహిదీన్ ల రూపంలో భారత్ కాశ్మీర్ లోకి పంపింది. ఈ చర్యకి "ఆపరేషన్ బద్ర్" అని గుప్త నామం. దీని లక్ష్యం కాశ్మీర్, లడఖ్ ప్రాంతాలను విడదీసి, భారత సైన్యాన్ని సియాచెన్ నుండి వెనక్కి పంపడం, భారత్ ని కాశ్మీర్ సరిహద్దు పరిష్కారంలో ఇరుకున పెట్టడం. అంతేగాక ఈ ప్రాంతంలో ఉద్రిక్తతల వల్ల కాశ్మీర్ సమస్య అంతర్జాతీయంగా ముఖ్యాంశం అవ్వాలని పాక్ ఉద్దేశం.
భారత సైన్యాధిపతి వేద్ ప్రకాష్ మాలిక్, ఎందరో ఇతర పండితుల ప్రకారం, ఈ కార్యక్రమానికి పాకిస్తానీయులు చాలాకాలం క్రితమే రంగం సిద్ధం చేసుకున్నారు. కానీ యుద్ధ తీవ్రతకి భయపడి పాకిస్తాన్ నాయకులు వెనక్కి తగ్గారు. 1998 లో పర్వేజ్ ముషారఫ్ పాక్ సైన్యాధిపతి అవ్వగానే మళ్ళీ ఈ పథకానికి ప్రాణం పోశాడు. యుద్ధానంతరం పాక్ ప్రధాని, నవాజ్ షరీఫ్, ఈ విషయాలేవీ తనకు తెలియవని, భారత ప్రధాని వాజపాయ్ చేసిన ఫోన్ ద్వారానే ఈ విషయాలు తెలిసాయని తెలిపాడు. ఈ పథకం మొత్తం ముషారఫ్, అతని సన్నిహిత సైనికాధికారులు కలిసి చేశారని షరీఫ్, చాలా మంది పాక్ రచయితలు చెప్పారు.. కాని ముషారఫ్ ఈ పథకాన్ని, లాహోర్ ఒప్పందానికి 15 రోజుల ముందే షరీఫ్ కు తెలియపరిచానని చెప్పాడు.
ఘటనలు
యుద్ధం మొత్తాన్ని మూడు భాగాలుగా విభజించవచ్చు. మొదటి దశలో, పాక్ దళాలు భారత కాశ్మీర్ లోకి చొరబడి వ్యూహాత్మకంగా కీలకమైన ప్రాంతాలను ఆక్రమించుకుని ఎన్.హెచ్.1 (జాతీయ రహదారి) ని శతఘ్నుల పరిధిలోకి తెచ్చుకున్నాయి. రెండో దశలో, భారత దళాలు చొరబాట్లను గుర్తించి సైన్యాన్ని సమాయత్తం చేసింది. ఆఖరి దశలో, ప్రధాన యుద్ధాలు జరిగి భారతదేశం పాక్ ఆక్రమించుకున్న ప్రాంతాలను తిరిగి స్వాధీనంలోకి తెచ్చుకుంది. అంతర్జాతీయ వత్తిడి తట్టుకోలేక పాక్ సేనలు వెనుదిరిగాయి.
భారత భూభాగం ఆక్రమించిన పాకిస్తాన్
thumb|right|250px|చొరబాట్లు, సైనిక దళాల మొహరింపు.. శీతాకాలములో వాతావరణం బాగా చల్లగా ఉండటం వల్ల ఇరు దేశాల సైన్యాలు కొన్ని సైనిక స్ధావరాలను వదిలి వెనక్కి వెళ్తారు. వాతావరణం అనుకూలస్తే తిరిగి వారి వారి స్ధానాలకి వెళ్శి గస్తీ నిర్వహిస్తారు. ఫిబ్రవరి 1999 లో, పాకిస్తాన్ సైన్యం తన సైనిక స్ధావరాలను వెంటనే తిరిగి ఆక్రమించుకోవడమే కాక నియంత్రణ రేఖ దాటి భారత సైనిక స్ధావరాలను కూడా ఆక్రమించుకున్నారు. స్పెషల్ సర్వీసెస్ గ్రూప్, నార్తర్న్ లైట్ ఇన్ ఫాంట్రీకి చెందిన సైనికులు భారత భూభాగంలోకి చొరబడి యుద్ధానికి అనువైన ప్రదేశాలను ఆక్రమించుకున్నారు. వీరికి కాశ్మీరీ తీవ్రవాదులు, ఆఫ్గాన్ కి చెందిన కిరాయి తీవ్రవాదులు సహకరించారు.